Alle britiske overtrædelser af udførselskontrollen hører under strafferetten. De har ikke alle tilknyttet en frihedsstraf, og dette er typisk forbeholdt dem, hvor der er beviser for, at de har haft til hensigt at omgå kontrollen. De maksimale sanktioner er en ubegrænset bøde eller en maksimal frihedsstraf på op til 10 år eller begge (CEMA/ECO 2008 – artikel 35, 42 og 152)

-Bøde på 200-10 000 EUR og yderligere bøde på 100-1 200 EUR for den ansvarlige person (bekendtgørelse om procedurer for udstedelse af tilladelser og certifikater og om Kommissionens kompetence med hensyn til kontrol med udførsel af produkter med dobbelt anvendelse – artikel 10: Tilsidesættelse af rapporteringsforpligtelserne)

-Bøde på op til 125 000 EUR og yderligere bøde på op til 4 100 EUR for juridiske personer og 1 200 EUR for en privatperson (ZNIBDR, artikel 13)

-Accessoriske sanktioner kan eventuelt finde anvendelse, f.eks. forbud mod at ansøge om licenser i en periode på op til to år, offentliggørelse af den endelige dom for eksportørens egen regning

-Accessoriske sanktioner kan eventuelt finde anvendelse, f.eks. suspension af brugen af licenser i op til to år, forbud mod global licens i to år.

-Bøde på op til 15 000 EUR for en privatperson eller 30 000 EUR for en juridisk person (bøden nedsættes med halvdelen i tilfælde af uagtsomhed)

-Lov af 29. november 2000 om udenrigshandel med varer, teknologier og tjenesteydelser af strategisk betydning for statens sikkerhed og for opretholdelse af international fred og sikkerhed (konsolideret lov som ændret pr. 21. maj 2019)

- Bøde eller fængsel i op til et år i tilfælde af uagtsomhed, i særlige tilfælde i op til to år (§§ 79, 80, 82 i lov om udenrigshandel, § 177b i straffeloven for kat. 0-varer)

-Et forbud, der er begrænset til seks måneder eller endegyldigt, mod at gennemføre en eller flere former for virksomhed, en suspension i en periode på højst seks måneder med hensyn til at anvende enhver form for tilladelse eller bøder på op til 1 250 EUR pr. dag, dog højst 25 000 EUR i alt. (Artikel 54 i lov af 27. juni 2018 om udførselskontrol)

Forbud mod at udøve særlig beskæftigelse eller ret til at bestride et bestemt hverv i op til fem år (§ 190, stk. 1, i straffeloven)

-Bøde fra 15 500 EUR til 30 000 EUR (overskridelse af anvendelsesområdet for tilladelsen til at overtræde udenrigs- og sikkerhedspolitiske forpligtelser eller ikkespredningsforpligtelser)

Bemærk: Eksportørens pålidelighed er en forudsætning for udstedelse af licenser i henhold til § 8 i lov om udenrigshandel. Der tages derfor hensyn til (tidligere) opfyldelse af formaliteterne i forbindelse med godkendelsesproceduren, f.eks. ved at udelukke en virksomhed fra at deltage i forenklede procedurer)

Sanktioner over for virksomheder (forsæt eller uagtsomhed)

Sanktioner over for enkeltpersoner (uagtsomhed)

om gennemførelsen af forordning (EF) nr. 428/2009 om en fællesskabsordning for kontrol med udførsel, overførsel, mæglervirksomhed og transit i forbindelse med produkter med dobbelt anvendelse, herunder en rapport om udøvelsen af beføjelsen til at vedtage delegerede retsakter tillagt Kommissionen i henhold til Europa-Parlamentets og Rådets forordning (EU) nr. 599/2014 af 16. april 2014 om ændring af Rådets forordning (EF) nr. 428/2009 om en fællesskabsordning for kontrol med udførsel, overførsel, mæglervirksomhed og transit i forbindelse med produkter med dobbelt anvendelse

EUROPA-KOMMISSIONEN Bruxelles, den 4.11.2019 COM(2019) 562 final BERETNING FRA KOMMISSIONEN TIL EUROPA-PARLAMENTET OG RÅDET om gennemførelsen af forordning (EF) nr. 428/2009 om en fællesskabsordning for kontrol med udførsel, overførsel, mæglervirksomhed og transit i forbindelse med produkter med dobbelt anvendelse, herunder en rapport om udøvelsen af beføjelsen til at vedtage delegerede retsakter tillagt Kommissionen i henhold til Europa-Parlamentets og Rådets forordning (EU) nr. 599/2014 af 16. april 2014 om ændring af Rådets forordning (EF) nr. 428/2009 om en fællesskabsordning for kontrol med udførsel, overførsel, mæglervirksomhed og transit i forbindelse med produkter med dobbelt anvendelse



BERETNING FRA KOMMISSIONEN TIL EUROPA-PARLAMENTET OG RÅDET 1. Indledning I artikel 23, stk. 3, i forordning (EF) nr. 428/2009 ("forordningen") fastsættes det, at Kommissionen skal forelægge Europa-Parlamentet en årlig beretning om aktiviteter, undersøgelser og høringer i Koordinationsgruppen for Produkter med Dobbelt Anvendelse ("DUCG" – Dual-Use Coordination Group). I artikel 25, stk. 2, i forordning (EF) nr. 428/2009 fastsættes det endvidere, at Kommissionen hvert tredje år forelægger Europa-Parlamentet og Rådet en beretning med en "omfattende gennemførelses- og konsekvensanalyse". I artikel 25, stk. 3, fastsættes det, at særlige afsnit i beretningen skal behandle Koordinationsgruppen for Produkter med Dobbelt Anvendelse og dens aktiviteter, oprettelsen af et sikkert og krypteret system til udveksling af oplysninger mellem medlemsstaterne og Kommissionen samt gennemførelsen af artikel 15, stk. 1 og 2, om ajourføring af kontrollisterne og artikel 24 om nationale sanktioner i tilfælde af overtrædelse af forordningen. I lyset af dette begyndte Kommissionen at offentliggøre årlige eksportkontrolrapporter i 2013 og anerkendte i sin meddelelse fra 2014 om "Revision af eksportkontrolpolitikken", at offentliggørelsen af rapporter og ikke-følsomme kontroloplysninger er kritiske skridt til at øge gennemsigtigheden og forbedre operatørernes overholdelsesbestræbelser og deres evne til at gennemføre kontrol. Desuden fik Kommissionen for at sikre regelmæssige og rettidige ajourføringer af den fælles liste over produkter med dobbelt anvendelse i overensstemmelse med de forpligtelser, som medlemsstaterne har påtaget sig inden for de internationale udførselskontrolordninger, i Europa-Parlamentets og Rådets forordning (EU) nr. 599/2014 af 16. april 2014 om ændring af Rådets forordning (EF) nr. 428/2009 om en fællesskabsordning for kontrol med udførsel, overførsel, mæglervirksomhed og transit i forbindelse med produkter med dobbelt anvendelse, uddelegeret beføjelse til at vedtage retsakter i overensstemmelse med artikel 290 i traktaten om Den Europæiske Unions funktionsmåde (TEUF), for så vidt angår ændring af bilag I til forordning (EF) nr. 428/2009 inden for rammerne af artikel 15 i nævnte forordning. Beføjelsen til at vedtage delegerede retsakter blev tillagt Kommissionen for en periode på fem år, og i artikel 23a fastsættes det, at "Kommissionen udarbejder en rapport vedrørende delegationen af beføjelser senest ni måneder inden udløbet af femårsperioden." Denne beretning, som er udarbejdet af Kommissionen med bidrag fra medlemsstaterne i DUCG, indeholder oplysninger om gennemførelsen af forordningen i 2018 samt aggregerede data om udførselskontrol for 2017. 2. Udviklingen af politikken og de retlige rammer 2.1 Gennemgang af eksportkontrolpolitikken Lovgivningsprocessen med henblik på en modernisering af eksportkontrollen i EU, der startede i 2016, da Europa-Parlamentet og Rådet gennemgik Kommissionens forslag , avancerede i 2018 med vedtagelsen af Europa-Parlamentets beretning og holdning af 17. januar 2018. Parlamentets holdning indeholder 101 ændringer, der viser dets brede støtte til mere harmoniseret og effektiv kontrol med tilpasning af EU's eksportkontrolsystem til nye trusler i forbindelse med cyberovervågningsteknologier og under hensyntagen til menneskerettigheder som en del af den overordnede fremdrift for mere ansvarlig værdibaseret handel og et "Europa, der beskytter". Rådet fortsatte med at behandle forslaget i løbet af 2018. Kommissionen gennemførte en række målrettede høringer og opsøgende aktiviteter til centrale aktører i industrien og civilsamfundet i løbet af 2018. Især blev der arrangeret et eksportkontrolforum den 13. december 2018 sammen med det østrigske formandskab for Rådet for Den Europæiske Union for at udveksle synspunkter med industriens og civilsamfundets aktører . 2.2 Ændringer af forordning (EF) nr. 428/2009 I artikel 25, stk. 3, litra c) og d), fastsættes det, at Kommissionen skal rapportere om gennemførelsen af artikel 15, stk. 1 og 2, med hensyn til ajourføringen af bilag I og IV til forordningen. Bilag I til forordningen blev ændret én gang i løbet af rapporteringsperioden. Kommissionens delegerede forordning (EU) 2018/1922 af 10. oktober 2018 ajourførte EU's kontrolliste i bilag I og indarbejdede over 200 ændringer vedtaget ved de multilaterale udførselskontrolordninger i 2017 (hovedsagelig som følge af ændringer aftalt på plenarforsamlingen i Wassenaar-arrangementet i 2017, hvor mange af dem var redaktionelle). Bilag II og IV til forordningen blev også ajourført i overensstemmelse med ændringerne til bilag I. Med EU's kontrolliste fra 2018 indførtes der nye kontroller af elektrooptiske modulatorer (3A001i), fremstilling af halvledere – maskesubstratblanketter (3B001j) og for integrerede kredsløb til udlæsning (ROIC) af billedplansystemer (FPA) (6A002f). På den anden side fjernes kontrol med robotter med 3D-billedbehandling (2B007a), teknologi til numeriske styreenheder (2E003b) og værktøjsmaskiners instruktionsgeneratorer (2E003d), og der indføres ny afskaffelse af kontrollen med "opgradering" af intrusionssoftware (4D004), teknologi til "offentliggørelse af sårbarheder" og "reaktion på cyberhændelser" (4E001) samt på highspeedkameraer til optagelse af biograffilm og mekaniske kameraer (6A003a). EU's kontrolliste indeholder også ændringer af kontrollerne for måle- og kontroludstyr (2B006), marinegasturbiner (9A002) og landbaseret kontroludstyr til rumfartøjer (9A004) såvel som for flydeformningsmaskiner (2B109) til missilproduktion, satellitnavigationssystemer (7A105) for også at omfatte regionale såvel som globale systemer og turbojet-/fanmotorer (9A101). Et "ændringsnotat" blev offentliggjort som et overblik over alle de tekniske ændringer af EU's kontrolliste for produkter med dobbelt anvendelse for 2018 . Den ajourførte og konsoliderede EU-kontrolliste trådte i kraft den 15. december 2018, således at EU kunne overholde sine internationale forpligtelser med hensyn til udførselskontrol og hjælpe EU-eksportørerne, hvor kontrolparametrene blev lempet. Kommissionen vedtog også den 19. december 2018 et forslag om at ændre forordningen som en del af en pakke af foranstaltninger i henhold til en "nødplan i tilfælde af brexit uden aftale" for visse sektorer ved udsigten til Det Forenede Kongeriges udtræden af EU. Med forslaget tilføjes Det Forenede Kongerige til listen over destinationer på EU001 for at undgå uforholdsmæssige forstyrrelser af samhandelen og en stor administrativ byrde for EU's udførsel af produkter med dobbelt anvendelse til Det Forenede Kongerige og samtidig bevare den internationale sikkerhed og sikkerheden i EU.

2.3 Nationale gennemførelsesforanstaltninger Forordningen er bindende i alle enkeltheder og gælder umiddelbart i hver medlemsstat, men fastsætter, at medlemsstaterne skal træffe visse foranstaltninger til gennemførelse af specifikke bestemmelser, og at oplysninger om disse foranstaltninger bør offentliggøres i Den Europæiske Unions Tidende. Informationsmeddelelsen af 20. august 2016 giver et overblik over foranstaltninger truffet af medlemsstaterne, herunder bl.a. udvidelse af mæglervirksomhed og transitkontroller, udvidelse af kontrollen til ikke-opførte produkter af hensyn til den offentlige sikkerhed og menneskerettighedsovervejelser, indførelse af nationale generelle udførselstilladelser, anvendelse af overførsler inden for EU for ikke-opførte produkter samt oplysninger vedrørende kompetente myndigheder. Desuden rapporterede medlemsstaterne nye foranstaltninger i 2018: Italien vedtog lovdekret nr. 221 af 15. december 2017 med ajourføring af de nationale bestemmelser i henhold til forordning (EF) nr. 428/2009, mens Luxembourg vedtog en lov om udførselskontrol den 27. juni 2018. Det skal ligeledes bemærkes, at Nederlandene den 23. oktober 2018 vedtog en vejledning om cloud-eksport. I henhold til artikel 24 i forordningen træffer "hver medlemsstat [...] passende foranstaltninger til at sikre, at denne forordnings bestemmelser anvendes korrekt. Den fastsætter navnlig, hvilke sanktioner der skal benyttes i tilfælde af overtrædelse af forordningen og af de bestemmelser, der vedtages til dens anvendelse. Sanktionerne skal være effektive, stå i rimeligt forhold til overtrædelsen og have en afskrækkende virkning." I henhold til artikel 25, stk. 3, litra e), skal Kommissionens beretning indeholde et særligt afsnit om, "hvilke foranstaltninger medlemsstaterne har truffet i henhold til artikel 24 og meddelt Kommissionen i henhold til nærværende artikels stk. 1." Bilaget til denne beretning indeholder en oversigt over de foranstaltninger, der er indberettet til Kommissionen. 3. Aktiviteterne i Koordinationsgruppen for Produkter med Dobbelt Anvendelse I henhold til forordningens artikel 23, stk. 3, skal Kommissionen hvert år forelægge Europa-Parlamentet en beretning om de aktiviteter, undersøgelser og høringer, som er foretaget af Koordinationsgruppen for Produkter med Dobbelt Anvendelse ("DUCG"), som består af eksperter fra Kommissionen og medlemsstaterne, med henblik på at undersøge alle spørgsmål vedrørende anvendelsen af udførselskontrol for at forbedre deres sammenhæng og effektivitet i hele EU i praksis. Endvidere tilføjes det i artikel 25, stk. 3, litra a), at "[s]ærlige afsnit i beretningen skal behandle Koordinationsgruppen for Produkter med Dobbelt Anvendelse og dens aktiviteter". DUCG afholdt syv møder i rapporteringsperioden og var således et forum for høringer om en række aktuelle emner vedrørende gennemførelsen af forordningen. DUCG's eksperter deltog også i et teknisk seminar i forbindelse med forberedelsen af Det Forenede Kongeriges udtræden af Den Europæiske Union. 3.1 Høringer om spørgsmål vedrørende gennemførelsen – generel informationsudveksling. DUCG afholdt generelle informationsudvekslinger om udførselskontrol, herunder til støtte for moderniseringen af EU's udførselskontrol. DUCG gennemgik gennemførelsen af kontroller af den endelige anvendelse (bredtfavnende kontrol) for at afdække "fællestræk" i de nationale tilgange og foretog en undersøgelse af national praksis med hensyn til licensernes gyldighed, hvilket viste en række forskelle i de nationale praksisser på dette område. DUCG drøftede oplægget fra League of European Research Universities (LERU, som er en sammenslutning af 23 førende forskningsintensive universiteter i Europa, https://tinyurl.com/LERU-Dual-Use), som skitserer den akademiske sektors vigtigste bekymringer med hensyn til gennemførelsen af forordningen, og drøftede mulighederne for at udvikle retningslinjer til støtte for en konsekvent og effektiv anvendelse af kontrollen med forskning med dobbelt anvendelse. DUCG udvekslede oplysninger om nationale gennemførelsesforanstaltninger og indledte forberedelserne til at ajourføre den relevante orienterende note i lyset af Italiens og Luxembourgs meddelelser om nationale foranstaltninger. DUCG gennemgik metoden og tilgangen til dataudveksling og foretog en dataindsamling vedrørende licensdata for 2017 med henblik på at forbedre informationsudvekslingen mellem medlemsstaterne og øge den offentlige gennemsigtighed om EU's udførselskontrol med produkter med dobbelt anvendelse (i forbindelse med udarbejdelsen af denne årlige udførselskontrolrapport blev der anvendt aggregerede data for EU i 2017). Under hensyntagen til debatten om kontrol med cyberovervågningsprodukter foretog DUCG en informationsudveksling om anvendelsen af kontroller med cyberovervågningsteknologier i 2017. Oplysningerne viser et stigende, men begrænset antal tilladelser (285 tilladelser i 2017). I samme periode blev der givet 34 afslag på cyberovervågningsteknologi . DUCG førte tilsyn med aktiviteterne for ekspertgruppen for overvågningsteknologi ("STEG" – Surveillance Technology Expert Group). STEG holdt et møde i 2018 og overvågede relevante teknologier og politikudviklinger, reviderede tendenser inden for licenser og afslag og ydede ekspertise til støtte for lovgivningsprocessen i forbindelse med moderniseringen af EU's udførselskontrol og i forbindelse med de tekniske drøftelser i det multilaterale Wassenaar-arrangement for eksportkontrol.

3.2 Teknisk udveksling af oplysninger – gennemførelsesspørgsmål ·Støtte til udarbejdelsen af opdateringer af EU's kontrolliste DUCG blev konsulteret og understøttede udarbejdelsen af Kommissionens delegerede forordning, hvori EU's kontrolliste blev opdateret i bilag I til forordning (EF) nr. 428/2009. Nationale eksperter og observatører fra Europa-Parlamentet deltog i et ekstraordinært DUCG-møde den 17. maj 2018 og præsenterede de vigtigste ændringer af kontrollisten. Kommissionens delegerede forordning (EU) 2018/1922 blev vedtaget den 10. oktober 2018 og offentliggjort den 14. december 2018. ·Teknisk informationsudveksling om specifikke gennemførelsesspørgsmål En virtuel arbejdsgruppe om nuklear kontrol, der ledes af Sverige, foretog en teknisk vurdering af kontrolparametrene for specifikke nukleare produkter, og DUCG støttede forslaget om at optage noten om nuklear software fra 2018 på EU's liste over produkter med dobbelt anvendelse. DUCG støttede også fortsættelsen af drøftelserne om specifikke kontrolparametre, f.eks. for 0A001 (kernereaktorer) og 0B001 (anlæg konstrueret til separation af isotoper af naturligt uran, depleteret uran eller specielle fissile materialer osv.) i et forsøg på at harmonisere fortolkningen af disse kontroller. DUCG godkendte også oprettelsen af en teknisk ekspertgruppe vedrørende kontrol af prækursorsalte i kemiske våben og støttede den tekniske forberedelse af EU's holdning til dette spørgsmål i den relevante multilaterale udførselskontrolordning. DUCG afholdt et fælles møde med licens- og toldeksperter den 12. oktober 2018 med henblik på at foretage en teknisk undersøgelse af visse toldrelaterede bestemmelser, f.eks. vedrørende definitionen af de eksportør-, modtager- og slutbrugerdata, der er angivet på udførsels- og tolddeklarationerne for udførsel af produkter med dobbelt anvendelse, og sammenligningstabellens rolle i forbindelse med toldmyndighedernes risikoudvælgelse for produkter med dobbelt anvendelse. 3.3 EU's retningslinjer for udførselskontrol vedrørende produkter med dobbelt anvendelse DUCG oprettede en "teknisk ekspertgruppe vedrørende retningslinjer for interne programmer til sikring af overholdelse" ("Guidelines for Internal Compliance Programmes" (ICP)). Den tekniske ekspertgruppe afholdt fire møder: den 29. januar, den 1. marts, den 7. maj og den 30. november – og gennemførte en offentlig høringsfase vedrørende et udkast til ICP-vejledning i september-november 2018. Der blev modtaget i alt 169 svar fra brancheorganisationer og eksportører i 23 EU-medlemsstater. Industriens bemærkninger blev gennemgået af ekspertgruppen, og udkastet til retningslinjer blev forelagt for interessenter på eksportkontrolforummet den 13. december 2018. Vejledningen forventes vedtaget i løbet af 2019. 3.4 Elektronisk udveksling af oplysninger mellem kompetente myndigheder

I henhold til artikel 25, stk. 3, litra b), skal Kommissionen forelægge en beretning om "gennemførelsen af artikel 19, stk. 4," og "det stadie, der er nået i oprettelsen af et sikkert og krypteret system til udveksling af oplysninger mellem medlemsstaterne og Kommissionen". Kommissionen fortsatte med støtte fra DUCG med at udvikle e-systemet for produkter med dobbelt anvendelse ("DUeS"), som er et sikkert og krypteret elektronisk system, som Kommissionen hoster, med henblik på at støtte en øget udveksling af oplysninger mellem udførselskontrolmyndigheder og Kommissionen. I løbet af 2018 nåede DUCG til enighed om specifikke forbedringer af DUeS og udviklede funktioner til støtte for afslag i henhold til artikel 13, stk. 5, i forordning (EF) nr. 428/2009 og bilaterale konsultationer mellem kompetente myndigheder i henhold til forordningens artikel 11 og artikel 13, stk. 5. Der blev foretaget andre mindre opdateringer til DUeS, f.eks. i december 2018, og listen over poster i DUeS blev ajourført for at afspejle ajourføringen i 2018 af EU's kontrolliste i henhold til Kommissionens delegerede forordning (EU) 2018/1922. DUCG fortsatte også med at støtte udviklingen af en "elektronisk licensplatform", der skal anvendes af de kompetente myndigheder på frivillig basis gennem en særlig teknisk ekspertgruppe. Efter gennemførlighedsundersøgelsen fra 2017 mødtes ekspertgruppen om e-tilladelser to gange – den 14. marts og den 13. september 2018 – og ydede fortsat støtte til pilotprojektet "eLicensing Pilot". I slutningen af 2018 var "front office-prototypen" klar til at blive afprøvet af de kompetente myndigheder, mens "back office-prototypen" stadig var under udvikling. Italien, Letland, Rumænien og Grækenland tilsluttede sig pilotprojektet. Projektet blev præsenteret for interessenter i forbindelse med eksportkontrolforummet den 13. december 2018. Ved udgangen af 2018 havde 13 medlemsstater indført elektroniske licensordninger. 3.5 EU's ekspertpulje for produkter med dobbelt anvendelse I 2018 ydede EU's ekspertpulje for produkter med dobbelt anvendelse, som drives af Kommissionens Fælles Forskningscenter ("JRC" – Joint Research Centre) og eksperter fra medlemsstaterne, fortsat støtte til kompetente myndigheder, der havde anmodet om rådgivning i forbindelse med konkrete sager vedrørende licenser. I alt blev der 10 gange ydet teknisk rådgivning vedrørende vareklassificering til seks kompetente myndigheder i løbet af rapporteringsperioden. 3.6 Gennemførelse og håndhævelse DUCG udvekslede oplysninger om gennemførelsen og håndhævelsen af kontrollen. Ifølge de foreliggende oplysninger bestod EU's net vedrørende udførselskontrol, som omfattede personale i medlemsstaternes kompetente myndigheder og Kommissionen, af over 300 medarbejdere. Med hensyn til håndhævelse blev der registreret 120 overtrædelser af bestemmelserne om udførselskontrol i 2017, mens de nationale retshåndhævende myndigheder anvendte 130 administrative sanktioner og to strafferetlige sanktioner. 3.7 Kapacitetsopbygning I 2017 fortsatte Kommissionens Fælles Forskningscenter rækken af tekniske seminarer i samarbejde med det amerikanske energiministerium og afholdt det 10. seminar i Verdenstoldorganisationen den 23.-24. maj 2017 i Bruxelles, Belgien. I arrangementet deltog embedsmænd og tekniske eksperter fra de kompetente myndigheder samt eksportører, den akademiske verden og forskningsorganisationer. De undersøgte temaer omfattede udfordringer vedrørende gennemførelse af alle kontroller, og udfordringer, der vedrører toldkoder og udførselskontrollister. I 2018 støttede DUCG Kommissionens Fælles Forskningscenters afholdelse af et seminar for kapacitetsopbygning i Ispra (Italien) den 6.-7. marts 2018 og et teknisk seminar, der blev afholdt i samarbejde med den amerikanske National N Security Administration (NNSA), også i Ispra, den 18.-19. september 2018. Kommissionens Fælles Forskningscenter har fremlagt en vejledning for udførselskontrol for kemikalier ("Export Control Handbook for Chemicals"), som indeholder korrelationskoder for kemikalier (udførselskontrolklassificeringsnummer, toldkode, CAS-nummer og kemisk navn) i henhold til forskellige EU-handelsbestemmelser. 3.8 Gennemsigtighed og dialog med erhvervslivet og den akademiske verden DUCG støttede afholdelsen af et "eksportkontrolforum" den 13. december 2018 i Bruxelles med deltagelse af erhvervsorganisationer, virksomheder med produktion til dobbelt anvendelse, den akademiske verden og civilsamfundsorganisationer for at drøfte gennemførelsen af EU's udførselskontrol og lovgivningsprocessen i forbindelse med en modernisering af EU's udførselskontrol. Samlet set har Kommissionen og de kompetente myndigheder afholdt eller deltaget i mere end 180 opsøgende brancheaktiviteter i 2018. DUCG udarbejdede også materiale, der kunne understøtte eksportørers gennemførelse af forordningerne. Navnlig sammenfattes i et "ændringsnotat" til orientering de tekstændringer af EU's kontrolliste, der blev indført ved Kommissionens delegerede forordning (EU) 2018/1922. 4 EU's udførselskontrol – nøgledata Det er vanskeligt at opnå pålidelige oplysninger om den samlede udførsel af produkter med dobbelt anvendelse (herunder ikke-opførte produkter med dobbelt anvendelse), da der ikke findes en tilsvarende defineret økonomisk sektor. Kommissionen og medlemsstaterne indsamler dog data, der gør det muligt at foretage en tilnærmelsesvis vurdering af udførslen af varer med dobbelt anvendelse baseret på på den ene side specifikke licensdata indsamlet af de kompetente myndigheder og på den anden side statistikker for varer med dobbelt anvendelse. Nedenfor findes et skøn over data for udførsel for 2017. Det skal bemærkes, at nedenstående overslag ikke omfatter tjenesteydelser og immaterielle teknologioverførsler i forbindelse med handel med varer med dobbelt anvendelse. 4.1 EU's handel med produkter med dobbelt anvendelse: produkter og bestemmelseslande I 2018 var forordningen hovedsageligt gældende over for udførsel af de ca. 1 841 "produkter" med dobbelt anvendelse, der er angivet i bilag I ("EU's kontrolliste") og klassificeret i 10 kategorier (figur 1). Disse produkter med dobbelt anvendelse vedrører ca. 1 000 toldvarer, heriblandt kemikalier, metaller og ikke-metalliske mineralprodukter, computere, elektroniske og optiske produkter, elektrisk udstyr, maskineri, køretøjer, transportudstyr osv., og hører som regel hjemme i den højteknologiske ende af dette brede, blandede produktområde.

Figur 1: Antal produkter med dobbelt anvendelse opført i de 10 kategorier i bilag I efter vedtagelsen af forordning (EU) 2018/1922. Statistiske skøn over den relative betydning af handelen med produkter med dobbelt anvendelse viser, at udførslen af disse udgør ca. 2,3 % af EU's samlede udførsel (inden for og uden for EU) inden for det brede toldvareområde "udførsel vedr. dobbelt anvendelse" (figur 2). Figur 2: Statistiske skøn over udførsel af produkter med dobbelt anvendelse inden for og uden for EU. Statistiske skøn viser også de vigtigste destinationer, hvortil der udføres, og viser, at en stor del af udførslen af produkter med dobbelt anvendelse er rettet mod lande, der er opført på de generelle EU-udførselstilladelser (EUGEA'er). Bestemmelseslandene afspejler EU's eksportmarkedsstruktur for så vidt angår de relevante råvarer samt handelslettelse under EUGEA'er (figur 3 og 4) . Figur 3: Skøn over EU's udførsel vedrørende produkter med dobbelt anvendelse: De 25 største eksportbestemmelseslande og deres underregioner i 2017. Figur 4: Skøn over EU's udførsel vedrørende produkter med dobbelt anvendelse: bestemmelseslande fordelt på regioner og delregioner i 2017. 4.2. EU's kontrol med handel med produkter med dobbelt anvendelse: Ansøgninger, tilladelser, afslag I lyset af artikel 19, stk. 2, som fastsætter, at "medlemsstaterne træffer alle hensigtsmæssige foranstaltninger til at etablere et direkte samarbejde og udveksling af oplysninger mellem de kompetente myndigheder med henblik på at øge effektiviteten af Fællesskabets eksportkontrolordning", har DUCG udvekslet licensdata og oplysninger med henblik på at forbedre forståelsen af eksportkontrollen og dens økonomiske virkning. Nogle af de oplysninger, der blev indsamlet for rapporteringsperioden, er gengivet nedenfor. Det bør dog bemærkes, at ikke alle medlemsstater indsamler alle data. De nedenfor angivne oplysninger repræsenterer altså skøn over samlede mængder og værdier, begrænset til de data, der var tilgængelige fra medlemsstaterne. Den samlede værdi af ansøgninger nåede op på 50,2 mia. EUR, og den kontrollerede udførsel af produkter med dobbelt anvendelse udgjorde således 2,7 % af den samlede eksport til tredjelande. Den tilladte handel med produkter med dobbelt anvendelse beløb sig til 36,6 mia. EUR, svarende til 2,0 % af den samlede eksport til tredjelande, hvoraf de fleste transaktioner var tilladt i henhold til individuelle tilladelser (ca. 25 600 enkeltlicenser udstedt i 2017) og globale licenser (efter værdi). Kun en lille del af udførslen blev rent faktisk afslået: Der blev udstedt ca. 631 afslag i 2017, hvilket udgjorde ca. 1,5 % af værdien af den kontrollerede udførsel af produkter med dobbelt anvendelse i det år, og 0,04 % af den samlede eksport til tredjelande. Figur 5: Mængde (antal) af tilladelser og afslag i perioden 2013-2017 . Figur 6: Værdi (mio. EUR) af tilladelser og afslag i perioden 2013-2017.





Figur 7: Mængde (antal) af tilladelser pr. type licens i 2017. Figur 8: Værdi (mio. EUR) af tilladelser pr. type i 2017. 5. Udøvelse af delegation af kompetence i henhold til forordningens artikel 15, stk. 3 Forordningen tillægger Kommissionen beføjelser til at gennemføre nogle af forordningens bestemmelser. Navnlig fastsættes det i artikel 15, stk. 3, at "Kommissionen tillægges beføjelse til at vedtage delegerede retsakter i overensstemmelse med artikel 23a vedrørende ajourføring af listen over produkter med dobbelt anvendelse i bilag I. Ajourføring af bilag I skal ske i overensstemmelse med stk. 1 i nærværende artikel. Når ajourføringen af bilag I vedrører produkter med dobbelt anvendelse, der også er opført i bilag IIa-IIg eller IV, ændres disse bilag i overensstemmelse hermed." I henhold til artikel 23a, stk. 2, skal Kommissionen endvidere udarbejde "en rapport vedrørende delegationen af beføjelser senest ni måneder inden udløbet af femårsperioden", ligesom "[d]elegationen af beføjelser forlænges stiltiende for perioder af samme varighed, medmindre Europa-Parlamentet eller Rådet modsætter sig en sådan forlængelse senest tre måneder inden udløbet af hver periode." Beføjelsen til at vedtage ovennævnte delegerede retsakter blev udøvet regelmæssigt og rettidigt med henblik på at ajourføre listen over produkter med dobbelt anvendelse i bilag I til forordning (EF) nr. 428/2009 for at sikre fuld overholdelse af internationale sikkerhedsforpligtelser, sikre gennemsigtighed og opretholde EU-eksportørers konkurrenceevne. I overensstemmelse med forordningen har Kommissionen også gennemført relevante høringer under sit forberedende arbejde, herunder på ekspertniveau. Navnlig blev repræsentanter fra Europa-Parlamentet opfordret til hvert år at deltage i et særligt møde i DUCG, hvor de vigtigste ændringer af EU's kontrolliste blev fremlagt og forklaret, og tidsplanen for den årlige opdatering blev drøftet. Siden uddelegeringen af kompetencen trådte i kraft i 2014, har Kommissionen vedtaget følgende fem delegerede retsakter: -Kommissionens delegerede forordning (EU) nr. 1382/2014 af 22. oktober 2014 om ændring af Rådets forordning (EF) nr. 428/2009 om en fællesskabsordning for kontrol med udførsel, overførsel, mæglervirksomhed og transit i forbindelse med produkter med dobbelt anvendelse -Kommissionens delegerede forordning (EU) 2015/2420 af 12. oktober 2015 om ændring af Rådets forordning (EF) nr. 428/2009 om en fællesskabsordning for kontrol med udførsel, overførsel, mæglervirksomhed og transit i forbindelse med produkter med dobbelt anvendelse -Kommissionens delegerede forordning (EU) 2016/1969 af 12. september 2016 om ændring af Rådets forordning (EF) nr. 428/2009 om en fællesskabsordning for kontrol med udførsel, overførsel, mæglervirksomhed og transit i forbindelse med produkter med dobbelt anvendelse -Kommissionens delegerede forordning (EU) 2017/2268 af 26. september 2017 om ændring af Rådets forordning (EF) nr. 428/2009 om en fællesskabsordning for kontrol med udførsel, overførsel, mæglervirksomhed og transit i forbindelse med produkter med dobbelt anvendelse